section_heading: Slom Weimarske Republike i dolazak Hitlera na vlast
paragraph_text: Opći izbori održani 31. svibnja 1932. donijeli su 37,2% glasova NSDAP-u, što ju je učinilo najvećom strankom u Reichstagu. Hitler je sada zahtijevao da bude postavljen za kancelara, što je Hindenburg odbio 19. kolovoza 1932. Ipak, nije postojala većina u parlamentu ni za jednu vladu, pa je zbog toga parlament opet raspušten i još jednom su raspisani novi izbori u nadi da će rezultirati stabilnom većinom.